**Căderea nopții**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Căderea nopții

Mă-ntreb ce face luna, pe ape tot mai reci,

când valuri rătăcesc în căutarea verii,

ca urme ale toamnei pierdute pe poteci,

ce se-întâlnesc cu iarna,

la marginea tăcerii?

Mă-ntreb ce face vântul,

în recea-i rătăcire,

când frunze nu mai cad

să-acopere pământul

în foşnete de toamnă,

când negurile nopții adorm în nălucire,

mă-ntreb,

căderea nopţii,

ce oare mai înseamnă?